stanford-oval/wikipedia huggingface dataset:
Renée Estevez
Ura

Estevez aloitti näyttelemisen vuonna 1986 CBS:n sarjassa Babies Having Babies. Hän on esiintynyt elokuvissa uransa alusta lähtien. Hänen ensimmäinen elokuvaroolinsa oli cameorooli vuonna 1986 julkaistussa elokuvassa Shattered Spirits. Hän on myös vieraillut MacGyver- ja JAG-televisiosarjoissa. Parhaiten hänet ehkä kuitenkin tunnetaan vierailuroolistaan sarjassa The West Wing, jossa hän esitti presidentti Josiah Bartlettin assistenttia. Estevez on tehnyt cameo-rooleja veljiensä ja isänsä elokuvissa. Hän esitti Molly Naglea elokuvassa Sleepaway Camp II: Unhappy Campers. Nykyisin Estevez toimii Anger Management sarjan käsikirjoittajana.
Filmografia > Elokuvat

Shattered Spirits (1986) (TV) (cameorooli)
Tappava ase (1987) (director's cut)
For Keeps? (1988)
Sleepaway Camp II: Unhappy Campers (1988)
Marked for Murder (1989) (V)
Forbidden Sun (1989)
Intruder (1989)
Heathers (1989)
Touch and Die (1991)
Dead Silence (1991) (TV)
Guilty Until Proven Innocent (1991) (TV)
Villi ja vapaa (1992)
Nuori naimaton nainen (1992)
Deadfall (1993) (featured)
Paper Hearts (1993)
Good Girls Don't (1993)
A Matter of Justice (1993) (TV)
Endangered (1994)
Red Shoe Diaries 5: Weekend Pass (1995) (V)
Loose Women (1996) (cameo)
The War at Home (1996)
Entertaining Angels: The Dorothy Day Story (1996)
Shadow Conspiracy (1997) (cameo)
Stranger in the Kingdom (1998)
Scar City (1998) (cameo)
Addams Family – Sukukokous (Addams Family Reunion) (1998) (V)
No Code of Conduct (1998) (uncredited cameo)
A Murder of Crows (1999) (cameo)
Storm (1999)
Good Advice (2001) (cameo)
Out of These Rooms (2002)
Going Down (2003/I)
Milost mora (2003)
Astrothrill (2005) (V)
The Way (2010)
Filmografia > Televisiosarjat

Hallmark Hall of Fame (saison 36:The Room Upstairs) (1987) (1 jakso)
MacGyver (1 jakso)
CBS Schoolbreak Special (1 jakso)
ABC Afterschool Special (1 jakso)
Growing Pains (1 jakso)
Kunnian miehet (2 jaksoa)
The West Wing
The Division (1 jakso)
Filmografia > Teatteri

Macbeth
Murderers Anonymous
Käännös suomeksi
Victor Ahlström

| Victor Ahlström |
| --- | --- |

Henkilötiedot
Syntynyt: 15. marraskuuta 1986 (ikä 37) Farsta, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  178 cm
Paino:  83 kg
Seura
Seura:  AIK IF
Sarja:  Elitserien
Pelinumero:  68
Pelaajaura
Pääsarjaura:  2010–
Aik. seurat:  Huddinge IK (Allsv./Ruotsi I)
Victor Ahlström (s. 15. marraskuuta 1986 Farsta, Ruotsi) on ruotsalainen jääkiekkoilija, joka pelaa Elitserien-joukkue AIK IF:ssä. Joukkueessa pelaa myös hänen kaksoisveljensä Oscar, joka on pelannut Victorin joukkuetoverina koko hänen uransa ajan. Victor Ahlströmin vahvuuksiin kuuluu hänen pienestä koostaan huolimatta pelirohkeus ja kaksinkamppailut. Hänen muita vahvuuksiaan on kädet ja pelisilmä.
Ura

Ahlström on Huddinge IK:n kasvatti. Hän pelasi ensimmäiset miesten pelinsä kaudella 2004–2005, jolloin Ahlström sai tililleen 16 Allsvenskanin ottelua, joissa syntyi tehot 2+1=3. Suurimman osan kaudestaan hän pelasi kuitenkin vielä Huddingen J20-joukkueessa, jonka sisäisen piste- ja syöttöpörssin Ahlström voitti tehoilla 13+26=39. Hänen veljensä Oscar voitti sisäisen maalipörssin ja oli toiseksi paras pistemies.
Huddingen miesten joukkue putosi kaudeksi 2005–2006 I-divisioonaan, jossa Ahlström pääsi pelaamaan ensimmäisen kokonaisen kautensa miesten peleissä. Hän teki 31 runkosarjaottelussa tehot 18+18=36 ja Huddingen kolmanneksi paras maalintekijä Henrik Petterssonin ja Linus Klasenin jälkeen. Ahlström oli nostamassa joukkuetta takaisin Allsvenskaniin keväällä 2006.
Ensimmäinen kokonainen Allsvenskan-kausi 2006–2007 toi Ahlströmille 45 runkosarjaottelussa kaksitoista tehopistettä, mutta seuraavalla kaudella 2007–2008 hän teki läpimurtonsa ja tehot 15+20=35. Ahlström muodosti veljensä Victorin kanssa Huddingen pistepörssin kärkikaksikon; Victor voitti koko joukkueen sisäisen piste- ja maalipörssin ja Oscar voitti syöttöpörssin. Kaudella 2008–2009 Victor Ahlström teki HockeyAllsvenskanin yhden kauden piste-ennätyksensä tehoilla 20+23=43, joilla hän oli Huddingen paras maalintekijä sekä toiseksi paras pistemies ja syöttäjä veljensä Oscarin jälkeen. Huddinge ajautui sarjanousunsa jälkeen jokaisen kolmen seuraavan kautensa päätteeksi karsintasarjaan. Victor Ahlström kuului kevään 2008 karsinnoissa joukkueen sankareihin ja jakoi tehoilla 4+7=11 Huddingen sisäisen pistepörssin voiton Roger Jönssonin jälkeen. Keväällä 2009 joukkue putosi lopulta takaisin I-divisioonaan.
Huddingen putoamisesta huolimatta Ahlströmin veljekset jatkoivat uraansa HockeyAllsvenskanissa ja siirtyivät kaudeksi 2009–2010 AIK IF:ään. He olivat nostamassa joukkuetta Elitserieniin keväällä 2010 ja tekivät vuoden mittaisen jatkosopimuksen kaudeksi 2010–2011. Ensimmäinen Elitserien-kausi toi Oscarille 53 runkosarjaottelussa tehot 8+13=21 sekä kahdeksassa playoff-ottelussa yhden syöttöpisteen.
Huhtikuussa 2011 Ahlströmit tekivät jälleen vuoden mittaisen jatkosopimuksen AIK:n kanssa. Huhtikuussa 2012 he jatkoivat sitä kahdella vuodella.
Muuta

Ahlströmit ovat toisen polven Elitserien-pelaajia, sillä heidän isänsä Erik pelasi omalla urallaan Djurgårdens IF:ssä ja Väsby Hockeyssä.
Vertailuoperaattori

Vertailuoperaattori on binäärinen symboli, jota käytetään muun muassa matematiikassa ja ohjelmointikielissä. Se liittyy järjestysrelaatioon ja vertaa kahden luvun tai matemaattisen lausekkeen arvoa keskenään. Vertailuoperaattorilla on totuusarvo tosi (merkitään 1 tai T) tai epätosi (merkitään 0 tai F).
Esimerkiksi matematiikassa tunnetaan seuraavat vertailuoperaattorit reaaliluvuille:
a ≤ b:  a on pienempi tai yhtä suuri kuin b
a < b:  a on pienempi kuin b
a = b:  a on yhtä suuri kuin b
a > b:  a on suurempi kuin b
a ≥ b:  a on suurempi tai yhtä suuri kuin b
a ≠ b:  a ja b eivät ole yhtä suuria.
Reaaliluvuille on voimassa järjestysaksioomat, joiden mukaan mille tahansa luvuille a ja b on voimassa joko a < b, a = b tai a > b, mutta aina vain yksi näistä relaatioista on tosi.
Ohjelmointikielet toteuttavat tyypillisesti kaikki nämä operaattorit, mutta niiden merkintätavat vaihtelevat. Niinpä useissa ohjelmointikielissä symbolin ≠ asemesta käytetään merkintää <>. Eräissä vanhemmissa ohjelmointikielissä käytetään symbolien <, ≤, > ja ≥ asemesta englannin kieleen perustuvia lyhenteitä lt (less than, pienempi kuin), le (less or equal than, pienempi tai yhtä suuri kuin), gt (greater than, suurempi kuin) ja ge (greater or equal than, suurempi tai yhtä suuri kuin).
Vertailuoperaattorit eri ohjelmontikielissä

| Ohjelmointikielet> C, C++, Java, Perl ym. | Ohjelmointikielet> BASIC ym. | Ohjelmointikielet> MATLAB | Ohjelmointikielet> MATLAB | Ohjelmointikielet> Fortran | Ohjelmointikielet> Fortran | Ohjelmointikielet> Unixin Shell | Vastaava matemaattinen merkintä | Luetaan | Missä tapauksessa tosi |
| --- | --- | --- | --- | --- | --- | --- | --- | --- | --- |
| == | = | == | eq(x,y) | == | .EQ. | -eq | = | yhtä suuri kuin | Jos luvut ovat yhtä suuret, muulloin epätosi. |
| != | <> | ~= | ne(x,y) | /= | .NE. | -ne | ≠ | on erisuuri kuin | Jos luvut eivät ole yhtä suuret. |
| > | > | > | gt(x,y) | > | .GT. | -gt | > | suurempi kuin | Jos ensimmäinen luku on suurempi kuin jälkimmäinen. |
| < | < | < | lt(x,y) | < | .LT. | -lt | < | pienempi kuin | Jos ensimmäinen luku on pienempi kuin jälkimmäinen. |
| >= | >= | >= | ge(x,y) | >= | .GE. | -ge | ≥ | suurempi tai yhtä suuri kuin | Jos ensimmäinen luku on suurempi tai yhtä suuri kuin jälkimmäinen. |
| <= | <= | <= | le(x,y) | <= | .LE. | -le | ≤ | pienempi tai yhtä suuri kuin  | Jos ensimmäinen luku on pienempi tai yhtä suuri kuin jälkimmäinen. |
Rauma (joki)

Rauma-joki.
Rauma on Norjassa, Rauman ja Lesjan kuntien alueella, Romsdalenin laakson pohjalla virtaava joki. Se laskee Lesjan kunnassa sijaitsevasta Lesjaskogsvatnet-järvestä pohjoisempana sijaitsevaan Romsdalsfjorden-vuonoon Rauman kunnassa.
Joen suiston kohdalla Romsdalsfjordenin rannalla sijaitsee Åndalsnesin kaupunki. Eurooppatie 136 kulkee joen vierellä koko joen pituudelta.
Aiheesta muualla

Kuvia tai muita tiedostoja aiheesta Rauma (joki) Wikimedia Commonsissa
Van Wertin piirikunta

Van Wertin piirikunta (engl. Van Wert County) on Ohion osavaltiossa Yhdysvalloissa sijaitseva piirikunta, joka on nimetty Amerikan vallankumoukseen osallistuneen Isaac Van Wertin mukaan.
Maantiede

Van Wertin naapuripiirikuntia ovat Paulding pohjoisessa, Putnam koillisessa, Allen idässä, Auglaize kaakossa, Mercer etelässä ja Indianan puolella Adamsin sekä Allenin piirikunnat.
Maantiede > Kaupungit ja kylät

Delphos
Van Wert (pääkaupunki)
Convoy
Elgin
Väestö

Piirikunnassa oli vuoden 2010 väestönlaskennassa 43 520 ihmistä. Etniset ryhmät jakautuivat valkoisiin (96,6 %), mustiin (0,9 %), alkuperäisamerikkalaisiin (0,1 %) ja aasialaisiin (0,2 %). Piirikunnan asukkaiden ikäjakauma oli vuonna 2000 seuraava: Alle viisivuotiaita oli 6,4 %, 5–17-vuotiaita 17,9 %, 18–24-vuotiaita 8,4 %, 25–44-vuotiaita 24,5 %, 45–64-vuotiaita 27,5 % ja yli 65-vuotiaita 15,3 %.
Köyhyysrajan alapuolella eli 8,6 % asukkaista.
Van Wert County Courthouse
Ray (kappale)

| ”Ray” Millencolin |
| --- | --- | --- |

Singlen tiedot
 Albumilta: Kingwood
 Julkaistu: 14. maaliskuuta 2005
 Formaatti: CD
 Tyylilaji: punk rock
 Levy-yhtiö: Burning Heart
Millencolinin muut singlet
| ”Battery Check” 2002 | ”Ray” 2005 | ”Shut You Out” 2005 |
Ray on skate punk -yhtye Millencolinin kappale, joka julkaistiin heidän albumillaan Kingwood. Singlenä kappale julkaistiin 14. maaliskuuta 2005. Singlen B-raidat olivat kappaleet ”Phony Tony” ja ”Bullion” (live).
Ville Leskinen

Ville Leskinen voi tarkoittaa seuraavia henkilöitä:
Ville Leskinen, suomalainen vuonna 1995 syntynyt jääkiekkoilija
Ville-Valtteri Leskinen (mediassa useimmiten Ville Leskinen), suomalainen vuonna 1994 syntynyt jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ville Leskinen”, voi hakea sivunnimihaulla, laajalla sivunnimihaulla tai tekstihaulla.
Reservoir Dogs

| Reservoir Dogs |
| --- | --- |

Ohjaaja:  Quentin Tarantino
Käsikirjoittaja:  Quentin Tarantino
Tuottaja:  Lawrence Bender
Säveltäjä:  Kathy Nelson
Kuvaaja:  Andrzej Sekuła
Leikkaaja:  Sally Menke
Pääosat:   Harvey Keitel  Tim Roth  Chris Penn  Steve Buscemi  Lawrence Tierney  Michael Madsen 
Valmistustiedot
Valmistusmaa:   Yhdysvallat
Tuotantoyhtiö:  Miramax Films
Levittäjä:  Miramax
Ensi-ilta:   23. lokakuuta 1992  2. heinäkuuta 1993
Kesto:  99 min
Alkuperäiskieli:  englanti
Budjetti:  1 200 000 $
Tuotto:  14 661 007 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Reservoir Dogs on vuonna 1992 ensi-iltansa saanut Quentin Tarantinon ohjaama ja käsikirjoittama rikoselokuva. Elokuva kertoo ammattirikollisjoukosta, jonka suunnittelema timanttiryöstö menee pieleen. Kyseessä oli Tarantinon esikoisohjaus. Juoni perustuu Ringo Lamin ohjaamaan elokuvaan City on Fire.
Elokuva ei noudata kronologista järjestystä, kuten eivät monet muutkaan Tarantinon elokuvat. Ensi-iltavuonnaan se voitti monia palkintoja ja se nousi pian klassikoksi.
Juoni

Ikääntyvä mafiapomo Joe Cabot on kerännyt kokoon kuuden miehen iskuryhmän Los Angelesissa tehtävää jalokivikeikkaa varten. Koodinimin varustetut konnat Mr. White, Mr. Orange, Mr. Blue, Mr. Blonde, Mr. Brown ja Mr. Pink törmäävät kuitenkin rikospaikalla vaikeuksiin: ryhmä joutuu poliisien väijytykseen, eivätkä kaikki selviä pakosalle. Erikoista elokuvassa on se, että pitkään suunniteltua ryöstöä ei kuitenkaan näytetä. Koplan rippeet kokoontuvat hylättyyn varastoon nuolemaan haavojaan ja kokoamaan verisen palapelin paloja yhteen: kuka heidän joukossaan on petturi, joka antoi poliisille vihjeen ryöstöstä?
Rooleissa

| 0 | 1 | 2 |
| --- | --- | --- |
|  Harvey Keitel  | … |  Mr. White   |
|  Michael Madsen  | … |  Mr. Blonde   |
|  Tim Roth  | … |  Mr. Orange   |
|  Steve Buscemi  | … |  Mr. Pink   |
|  Quentin Tarantino  | … |  Mr. Brown   |
|  Edward Bunker  | … |  Mr. Blue   |
|  Chris Penn  | … |  "Nice Guy" Eddie Cabot   |
|  Lawrence Tierney  | … |  Joe Cabot   |
Tuotanto

Elokuva oli Tarantinon ja elokuvatuottaja Lawrence Benderin ensimmäinen yhteistyö, jonka jälkeen Bender on tuottanut kaikki Tarantinon elokuvat Kunniattomiin paskiaisiin asti vuonna 2007 valmistunutta Death Proofia lukuun ottamatta. Tarantino kirjoitti käsikirjoituksen kolmessa viikossa ja antoi sen Lawrencelle luettavaksi, joka puolestaan "ihastui" siihen. Suurin osa elokuvasta kuvattiin eräässä varastossa, ja sen budjetti oli hyvin pieni, vain 1,2 miljoonaa dollaria. Tarantino arvioi alun perin, että elokuvan budjetti olisi vain 50 000 dollaria, mutta ajan myötä summa kasvoi. Lawrence alkoi kerätä rahoitusta, ja Tarantino sai tuottajaksi myös elokuvassa näyttelevän Keitelin, joka auttoi myös näyttelijöiden valinnassa.
Reservoir Dogs nimettiin Louis Malle'n Au Revoir Les Enfants -elokuvasta käyttämän nimityksen mukaan. Tarantino äänsi nimen usein väärin.
Tuotanto > Musiikki

Elokuvan soundtrack sisältää suurimmaksi osaksi 1970-luvun yhdysvaltalaisia menestyskappaleita, kuten George Baker Selectionin ”Little Green Bag” ja Stealers Wheelin ”Stuck in the Middle with You”.
Tuotanto > Videopeli

Elokuvan pohjalta on julkaistu vuonna 2006 videopeli Reservoir Dogs.
Julkaisu > Vastaanotto

Elokuvaa on useasti kritisoitu liian väkivaltaiseksi, ja se sisältää myös paljon kovaa kielenkäyttöä, muun muassa sana ”fuck” toistuu 272 kertaa. Lähes koko näyttelijäkaarti sai kiittävää palautetta kriitikoilta. Harvey Keitelin maine kohosi elokuvan ansiosta, ja hänestä tuli itsekin elokuvassa näyttelleen Tarantinon mukaan Euroopassa jonkinlainen supertähti. Steve Buscemi palkittiin Mr. Pinkin roolisuorituksesta.
Kriitikko John Hartl vertasi Reservoir Dogsin korvanleikkuukohtausta Psyko-elokuvan suihkukohtaukseen ja itse Tarantinoa elokuvaohjaaja David Lynchiin. Myös elokuvan tavallisesta poikkeavan juonen kulun takia Reservoir Dogsia on verrattu Akira Kurosawan samurai-elokuvaan Rashomon.[lähde? ]
Elokuva on ollut tärkeä ja vaikuttava elokuva independent-elokuvien historiassa. Se on innoittanut ja inspiroinut monia lajin elokuvia. Sanjay Guptan ohjaama Bollywood-elokuva Kaante on tehty luvattomasti Reservoir Dogsin juonen pohjalta samanlaisella vuoropuhelulla.
Elokuvasta on tullut ajan myötä klassikko ja kulttielokuva. Elokuvalehti Empire nimitti elokuvan ”kaikkien aikojen parhaaksi independent-elokuvaksi”. Reservoir Dogs oli Tarantinon mukaan hänen oma versionsa Stanley Kubrickin elokuvasta Peli on menetetty.
Julkaisu > Tuotto

Elokuvan tuotto jäi kaavailtua pienemmäksi.
Viittaukset

Reservoir Dogsin alkutekstikohtaus muistuttaa William Holdenia johtamassa joukkonsa viimeiseen taisteluun Sam Peckinpahin elokuvassa Hurja joukko.
Elokuvan rikosjoukkion värikoodinnimet ovat peräisin Josep Sargentin elokuvasta Pelham 1-2-3 kaapattu, jossa herrat Ruskea, Sininen, Harmaa ja Vihreä kaappaavat New Yorkissa metrojunan. He ovat pukeutuneet samalla tavalla, tosin eivät kapeisiin kravaatteihin ja mustiin pukuihin vaan pitkiin päällystakkeihin, silmälaseihin ja hattuihin. Reservoir Dogsin tavoin yksi heistä on psykopaatti, joka ei suostu toimimaan sovittujen ohjeiden mukaan. Kaapatussa junassa on poliisi, jonka paikallaolosta kukaan ei tiedä.
Verta ja luita

| Verta ja luita Ne Luumäet |
| --- | --- | --- |

Studioalbumin tiedot
 Julkaistu: 1989
 Formaatti: LP, CD
 Tuottaja(t): Jari Hämäläinen
 Kesto: 43.31
 Levy-yhtiö: Euros
Ne Luumäet -yhtyeen muut julkaisut
| Ne Luumäet 1986 | Verta ja luita 1989 | Laki ja järjestys 1990 |
Verta ja luita oli Ne Luumäet -yhtyeen toinen albumi. Se julkaistiin vuonna 1989 sekä vinyyli- että CD-levynä. Edellisestä levystä poiketen kappaleet eivät ole suomennoksia Ramones-yhtyeen lauluista, vaan yhtyeen omaa tuotantoa.
Albumin kansitaide muistuttaa kauhusarjakuvalehteä, ja se on peräisin Yöjuttu-sarjakuvalehdestä vuodelta 1975, alkuperäinen kansi on yhdysvaltalaisesta lehdestä Vault of Evil, numero 8, vuodelta 1973.  [vanhentunut linkki]. Kansitaiteilija on Rich Buckler.
Albumin takakannessa on muun muassa ilmoitettu tuottajan sijaan päätoimittaja.
Vuonna 1997 Poko Rekords uudelleenjulkaisi levyn CD-muodossa.
Kappaleet

Mä en haluu mennä alas kellariin – 0.58
Niksulaan – 1.24
Jos en sua saa – 2.26
Tyttöystävä – 2.23
Maailman huonoin ihminen – 1.48
Se on Sheena – 2.40
Tappajatomaattien hyökkäys – 1.43
2000 raivohullua – 2.01
Veljeni on vampyyri – 1.52
Surullista mutta totta – 2.16
Tuutsätanssimaan? – 1.54
(Ei mikään) Ryhmä-X – 1.36
Nyt me mennään – 2.03
Myymäläetsivä – 0.46
Idiootti-pop – 1.29
Se lentokone – 2.38
Hyvät ja pahat – 1.15
"Läski" eduskuntaan! – 2.55
Mamman poika – 1.16
Älä lyö! – 1.44
Mitä mä tein – 2.25
Aiheesta muualla

Verta ja luita finnmusic.net -sivustolla
Viherahdinparta

| Viherahdinparta |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Varsinaiset viherlevät Chlorophyta
Luokka::  Ulvophyceae
Lahko::  Cladophorales
Heimo::  Cladophoraceae
Suku::  Ahdinparrat Cladophora
Laji::  glomerata
Kaksiosainen nimi
 Cladophora glomerata  (L.) Kützing 
Katso myös
   Viherahdinparta Commonsissa 
Infobox OKVirheellinen NIMI-arvo: 
Viherahdinparta eli ahdinparta (Cladophora glomerata) on viherleviin kuuluva rihmamainen makrolevä. Se rehottaa kesäaikaan Itämeren rantavesissä. Viherahdinparran rihmat kasvavat 20 cm pitkiksi. Viherahdinparta on väriltään vaalean- tai tummanvihreän tuuhea huisku. Laji muodostuu useista pienistä päärankaa ympäröivistä huiskuista, jotka ovat viistosti ylöspäin taipuneita. Aivan vesirajassa viherahdinparta vaalenee voimakkaassa auringonvalossa muuttuen keltaiseksi. Tummemman viherahdinparran saattaa sekoittaa meriahdinpartaan (Cladophora rupestris). Viherahdinparran seassa kasvaa usein myös kiiltävämmän näköisiä suolileviä (Ulva).
Viherahdinpartaa kasvaa sekä makeassa että murtovedessä. Se viihtyy parhaiten runsasravinteisessa, melko nopeasti virtaavassa vedessä, niin matalassa, että se saa valoa yhteyttämiseen.
Aiheesta muualla

Laji.fi: Viherahdinparta (Cladophora glomerata)
iNaturalist: Viherahdinparta (Cladophora glomerata)
Valokuva[vanhentunut linkki] (Matti Rosenberg)
Global Biodiversity Information Facility (GBIF): Cladophora glomerata (englanniksi)
National Center for Biotechnology Information (NCBI): Cladophora glomerata (englanniksi)
Viheltäjämesikko

| Viheltäjämesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Mesikot Meliphaga
Laji::  mimikae
Kaksiosainen nimi
 Meliphaga mimikae  (Ogilvie-Grant, 1911) 
Katso myös
   Viheltäjämesikko Wikispeciesissä   Viheltäjämesikko Commonsissa 
Infobox OKNimi-testi OKIUCN-testi OK: 
Viheltäjämesikko (Meliphaga mimikae) on mesikoiden heimoon kuuluva varpuslintu.
Levinneisyys

Viheltäjämesikkoa tavataan Indonesiassa ja Papua-Uudessa-Guineassa. Lajia on kuvattu yleisestä runsaslukuiseksi, ja se on luokiteltu elinvoimaiseksi.
Rock Police

| ”Rock Police” Lordi |
| --- | --- | --- |

Singlen tiedot
 Albumilta: Babez for Breakfast
 Julkaistu: 2010
 Tuottaja(t): Michael Wagener
 Tyylilaji: hair metal, heavy metal
 Kesto: 03.58
 Levy-yhtiö: Sony
Lordin muut singlet
| ”This Is Heavy Metal” 2010 | ”Rock Police” 2010 | ”The Riff” 2013 |
Rock Police on suomalaisen Lordi-yhtyeen promosingle. Sitä on tehty mm. DJ-käyttöön. Se on toinen single levyltä Babez for Breakfast. Mr. Lordi kertoo Rock Police -kappaleesta:
»Biisi on silkkaa 80-luvun tukkaheviä. Jo demotusvaiheessa tiesin että biisistä tulee varsinainen killeri, ja se on kuin luotu keikoille. Kaikki bändissä tykkäävät tästä. Biisi tulee olemaan yksi keikkasettimme kulmakivistä.»
Kokoonpano

Mr. Lordi – laulu
Amen – kitara
OX – basso
Kita – rummut, taustalaulu
Awa – koskettimet
Aiheesta muualla

Rock Police Discogsissa. (englanniksi)
Albumi Rock Police Encyclopaedia Metallum -sivustolla (englanniksi)
Rautanaamio (vuoden 1998 elokuva)

| Rautanaamio> The Man in the Iron Mask |
| --- | --- |

Ohjaaja:  Randall Wallace
Käsikirjoittaja:   Alexandre Dumas (romaani)  Randall Wallace 
Tuottaja:   Russell Smith  Randall Wallace 
Säveltäjä:  Nick Glennie-Smith
Kuvaaja:  Peter Suschitzky
Leikkaaja:  William Hoy
Pukusuunnittelija:  James Acheson
Pääosat:   Leonardo DiCaprio  Jeremy Irons  John Malkovich  Gérard Depardieu 
Valmistustiedot
Valmistusmaa:   Yhdysvallat  Iso-Britannia 
Tuotantoyhtiö:  United Artists Corporation
Levittäjä:  United Artists
Ensi-ilta:  1998
Kesto:  132 min
Alkuperäiskieli:  englanti
Budjetti:  35 miljoonaa dollaria
Tuotto:  182 968 902 $
Aiheesta muualla
IMDb 
Elonet
AllMovie
Infobox OKNimi-testi OK: 
Rautanaamio (engl. The Man in the Iron Mask) on Randall Wallacen ohjaama ja käsikirjoittama elokuva vuodelta 1998. Elokuvan miljöönä on 1600-luvun Ranska ja se perustuu löyhästi Alexandre Dumas'n kirjoittamaan tarinaan.
Leonardo DiCaprio näyttelee elokuvassa kaksoisroolissa. Elokuvaa kritisoitiin, mutta se tuotti hyvin johtuen pitkälti DiCaprion edeltävästä roolista menestyselokuvassa Titanic (1997).
Juoni

Musketöörit kuulevat tyrmässä olevasta vangista, jolla on rautanaamio. He tutkivat asiaa ja vapauttavat vangin saadakseen selville tämän henkilöllisyyden. Kun he riisuvat miehen rautanaamion, sen takaa paljastuvat kuninkaan kaksoisveljen Filipin kasvot. Kaksoisveli on kuitenkin kuninkaan vastakohta, nöyrä ja ystävällinen.
Saadakseen Ranskalle paremman kuninkaan musketöörit järjestävät operaation, jonka tarkoituksena on vaihtaa veljesten paikkoja. Lopulta selviää myös veljesten isä, joka kuuluu musketööreihin. Kuninkaan yrittäessä puukottaa veljeään heidän isänsä uhrautuu ja heittäytyy poikansa eteen.
Rooleissa

| 0 | 1 | 2 |
| --- | --- | --- |
|  Leonardo DiCaprio  | … |  kuningas Ludvig XIV / Filip   |
|  Jeremy Irons  | … |  Aramis   |
|  John Malkovich  | … |  Athos   |
|  Gérard Depardieu  | … |  Portos   |
|  Gabriel Byrne  | … |  D'Artagnan   |
|  Judith Godrèche  | … |  Christine   |
|  Anne Parillaud  | … |  kuningataräiti   |
|  Hugh Laurie  | … |  kuninkaan neuvonantaja   |
Virret

Virret tarkoittaa seuraavia:
virsi
Virret, Sakari Kukon albumi vuodelta 2001
Virret, Club for Fiven albumi vuodelta 2020
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Virret”, voi hakea sivunnimihaulla, laajalla sivunnimihaulla tai tekstihaulla.
Virranniemi

Virranniemi on suomalainen sukunimi, joka on muun muassa seuraavilla henkilöillä:
Jouko Virranniemi (s. 1950), yrittäjä ja yritysjohtaja, teollisuusneuvos
Uuno Antti Virranniemi (1890–1976), maanviljelijä, pankinjohtaja ja kansanedustaja (Maalaisliitto), kunnallisneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.